《季冬山行》
明代·袁邮

瘦筇扶我欲何之，一片风光度翠微。爱景祇凭诗作侣，冲寒聊借酒为衣。

雪迎梅萼先春发，鹤带湖霜向日飞。何日罗浮一登眺，谩携光霁咏而归。

作者简介：袁邮，字伯高，号温溪。东莞人。师事湛若水。明世宗嘉靖三年（一五二四）贡生。授万载训导。历湘潭教谕、庆远府教授。民国《东莞县志》卷五七、民国张其淦《东莞诗录》卷一一有传。